**Referat – Bestyrelsesmøde i DII Langebro d. 11. december 2018**

Til stede:

Rasmus (Vera)

Claus (Normann)

Christina

Peter (Max og Emilia)

Esther (Odessa)

Anna (Billy of Aria)

Mikkel (Holger)

Pia (Agnes)

Pernille

Simon (Siri og Viola)

**Referat fra sidst**

Godkendt.

**Opfølgning på ejerforhold**

* På sidste møde blev vi enige om ikke at fortsætte med sagen, da vi ikke var interesseret i kun at kunne videreføre drift af institution i 10 år efter evt. overtagelse af bygninger fra kommunen.
* Efter sidste bestyrelsesmøde har Christina været i dialog med advokaten, som kan bekræfte at der er tale om 30 år plus i forhold til at videreføre lokaler som institutioner, og ikke 10 år som tidligere var blevet udlagt fra advokatfuldmægtig.
* Advokaten arbejder på at få bekræftet, at der er tale om, at der er DII Langebro der kan køre videre i 30 år plus og ikke en vilkårlig institution.
* Der afventes endelig tilbagemelding fra advokaten.
* Advokaten har sat forventning om ca. 50.000 kr. i honorar. På nuværende tidspunkt har han brugt ca. 10.000 kr.

**Madordning**

* Beslutning om at videreføre madordning er vedtaget enstemmigt.
* Christina taster beslutning af madvalg ind i det kommunale system.
* Maden er over 90 procent økologisk. Budskabet til køkkenpersonalet er, at alt det der kan købes økologisk skal købes økologisk - dog inden for rammerne af, at hvis enkelte vare er meget dyrere økologisk, kan det blive fravalgt.

**GDPR DPO**

* SPIA fraråder selvejende at blive en del af kommunens GDPR DPO ordning under nuværende forhold, da det er svært at komme ud af aftalen – det kræver at driftsaftalen opsiges.
* SPIA har indsendt ønsker om ændringer i ordning til KK. De vil gerne have tilføjet, at man som selvejende kan opsige samarbejde med 6 måneders varsel uden at opsige driftsaftale.
* Hvis vi laver en aftale med vores nuværende it-mand, så vil vi alligevel være afhængige af at KK fører tilsyn med det han laver jf. driftsaftalen.
* Der er ekstraordinært netværksmøde fredag d. 14. december for bl.a. at drøfte dette.
* Hvis vi laver aftale med vores nuværende it-mand vil det koste ca. 5.000 kr. årligt (4.000 hvis flere i netværket indgår aftale med ham).
* Bestyrelsen afventer svar fra SPIA i forhold til at træffe afgørelse om at indgå i ordning med KK.

**Christinas uddannelse i det nye år**

* Christina påbegynder lederuddannelse i det nye år.
* Der er tidligere indgået aftale om dette med bestyrelsen og der er fortsat opbakning hertil.
* Det vil ca. bestå i én dag om ugen måske med start fra uge 35 og fire måneder frem. Uddannelsen løber i moduler, så der vil komme flere perioder senere.
* Hvis Christina får plads nu, vender hun tilbage med hvilke perioder, der vil blive berørt.
* Det vil som udgangspunkt ikke kræve ekstra personale i institutionen, men det kan sætte pres på personalet at Christina ikke kan agere buffer. Det vurderes at være mindre sårbart fordi der er tale om én dag om ugen og ikke flere hele dage i træk.

**Sommerlukning**

* Forslag fra forældremøde om 6 uger på halvt blus har Christina drøftet med netværket. Det vurderes dog at være svært at få til at fungere i praksis.
* Uge 28, 29 og 30 bliver lukkeuger for vores netværk.
* På ledernetværksmødet 14/12 vil der være et punkt omkring tekst til forældrene.
* Det skal i netværket besluttes, hvilken institution der skal være pasning i og hvilke retningslinjer der skal være for personale.
* Pernille har prøvet situationen med sommerluk i praksis tidligere og peger på udfordringer i de situationer hvor der var udpeget en vikar, som blev syg. I de tilfælde var der ingen kendte ansigter for nogle børn, og ingen oplysninger på forældrene, da det var medarbejderen der skulle være kommet med det.
* Christina: Der vil altid være en leder der har det overordnede ansvar, så hvis der er en vikar der er syg, har lederen til opgave at sikre et andet kendt ansigt samt information.
* Hvis beslutningen om sommerluk skal omstødes fra KK forventes det at ske på baggrund af massivt pres fra forældrene. Bestyrelsen har drøftet hvordan man kan opfordre til at skrive til politikerne. Det er besluttet at Mikkel hænger liste op på politikere i Børn og Unge Udvalget med navn og e-mail, så forælderen ved hvem de kan skrive til.

**Julefest**

* Personalet var meget ophængt ved sidste års juletræsfest. De foreslår derfor at bestyrelsen i år overtager opgaver med at hænge lys på træet, gøre klar udenfor, hjælpe med æbleskiver etc.
* Opgaver på dagen for bestyrelsen (Samt ansvarlig):
	+ Der skal købes to lyskæder, stjerne til juletræet og lampeolie. (Simon)
	+ Der skal på dagen tændes lys og fakler. (Rasmus og Mikkel)
	+ Der skal på dagen hjælpes til med æbleskiver og gløgg. Christina køber og Ferdi sætter første omgang i gang. Bestyrelsen hjælper med flere æbleskiver i ovnen samt the og kaffe (Anna + hele bestyrelsen)
	+ Julemand (Christina undersøger muligheder – hører om Jeppe, der tidligere var en del af bestyrelsen vil (Lands far))

**Nyt møde i januar**

* Pia fra SPIA kommer ud og forklarer budgettet
* Forslag 15. januar kl. 17.15-20 med mad.
* Christina kontakter Pia fra SPIA. Hvis ikke hun kan den 15. vender Christina tilbage med nye bud på datoer.

**Evt.**

* Der er mørkt på legepladsen. Der er ikke strøm nede ved skuret og der må ikke trækkes ledninger, så derfor skal en løsning være batteridrevet. Christina har tidligere undersøgt mulighed for lys på legepladsen, men det ville blive meget dyrt. Forslåede muligheder:
	+ Lygtepæl på el, hvor der hver dag trækkes forlængerledning ud.
	+ Det er særligt et problem ved oprydning af cykler, pandelamper ti personale kunne også være en mulighed.
	+ Festlamper (klare) på kæde. Det vil stadig kræve forlængerledning ud, da der ikke er udendørs stikkontakt.
	+ (Det er besluttet at Rasmus undersøger)